ئەخمەتجان ئوسمان: شەرقىي تۈركىستان ئۇيغۇرلارنى ئاساس قىلغان مۇستەقىل دۆلەت سۈپىتىدە 1933-يىلى شەرقىي تۈركىستان ئىسلام جۇمھۇرىيىتى ۋە 1944-يىلى شەرقىي تۈركىستان جۇمھۇرىيىتى دەپ ئىككى قېتىم مۇستەقىل دۆلەت قۇرغان. 1949-يىلى شەرقىي تۈركىستان جۇمھۇرىيىتىنىڭ ئەخمەتجان قاسىمى قاتارلىق رەھبەرلىرى ماۋزېدوڭ تەرىپىدىن سۆھبەتكە چاقىرىلىپ بېيجىڭغا بېرىش سەپىرىدە ئايرۇپىلان ۋەقەسىگە ئۇچراپ ھەممىسى ۋاقىتسىز قازا قىلدى. بۇ بىر سۈيقەست بولسىمۇ ھازىرغىچە سىر پېتىچە قېلىۋاتىدۇ. ھازىرقى شەرقىي تۈركىستان سۈرگۈن ھۆكۈمىتى مانا مۇشۇ مۇستەقىل بولغان ئىككى دۆلەتنىڭ روھى ۋە خىتاي تەرىپىدىن سۈيقەست بىلەن ئۆلتۈرىۋېتىلگەن رەھبەرلەرنىڭ ئىرادىسىگە ۋارىسلىق قىلغان ئاساستا 2004-يىلى 9-ئايدا دۇنيانىڭ ھەرقايسى جايلىرىدا پائالىيەت ئېلىپ بېرىۋاتقان سەككىز تەشكىلاتنىڭ رەھبەرلىرى ئامېرىكا پايتەختى ۋاشىنگتونغا يىغىلىپ قۇرۇلغان. مەن شەرقىي تۈركىستان سۈرگۈن ھۆكۈمىتىنىڭ ئىككىنجى نۆۋەتلىك پرېزىدېنتى.